b"\n_START_ARTICLE_\nGerry House\n_START_PARAGRAPH_\nGerry House (s. 1948) on yhdysvaltalainen radiotoimittaja, lauluntekij\xc3\xa4 ja muusikko. H\xc3\xa4n aloitti nashvillelaisella WSIX-radioasemalla vuonna 1975 ja teki asemalle Gerry House and the House Foundation -aamuohjelmaa. House oli v\xc3\xa4lill\xc3\xa4 samassa kaupungissa sijaitsevalla WSM-asemalla ja KLACilla Los Angelesissa, ennen paluutaan takaisin WSIXille, jolla h\xc3\xa4n jatkoi aamul\xc3\xa4hetyksi\xc3\xa4\xc3\xa4n joulukuuhun 2010 saakka. Lis\xc3\xa4ksi h\xc3\xa4n on tehnyt valtakunnallisesti levitettyj\xc3\xa4 radio-ohjelmia, kuten Countryline USA, America's Number Ones ja The Saturday Night House Party._NEWLINE_House on julkaissut kaksi komediallista country-albumia. Niist\xc3\xa4 ensimm\xc3\xa4inen, The Cheater's Telethon, julkaistiin vuonna 1990 ja sit\xc3\xa4 seurannut Bull 1992. Housen kirjoittamia musiikkikappaleita ovat levytt\xc3\xa4neet muun muassa Reba McEntire, LeAnn Rimes, Randy Travis ja Trace Adkins._NEWLINE_Billboard-lehti on valinnut Housen seitsem\xc3\xa4n kertaa vuoden radiopersoonaksi. Vuonna 2009 House valittiin Country Music DJ Hall of Fameen ja vuonna 2011 National Association of Broadcasters Hall of Fameen."